Avrohom Yeshaya Karelitz

Rabeno Avraham Yeshayahu KARELITZ (, konata kiel kaj nomita laŭ lia ĉefa verko Chazon Ish (Ĥazon Iŝ, signifante en la hebrea: vizio de viro/homo); naskiĝis la 7-an de novembro 1878 en Kossowa (Kossoviĉjo, apud Baranawitschy), distrikto Slonimskij, Grodna gubernio, Rusia Imperio (nun Belorusio) - mortis la 2-an de oktobro 1953 en Bnej-Brak, Israelo) estis ultra-ortodoksa rabeno, talmuda spertulo kaj gvida figuro de la Haredim en Israelo de 1933 ĝis sia morto.Binyamin Brown, The Chazon Ish: The Halachist, the Believer, and the Leader of the Haredi Revolution, Jerusalem 2011, p. 20.

Lia domo en Bnei Brak estis vizitata de miloj da homoj serĉantaj liajn konsilojn aŭ simple inspiritaj kaj konsolitaj de lia ĉeesto. Kvankam li ne havis oficialan postenon, li tamen estis konsiderata grava aŭtoritato pri judaj aferoj; eĉ David Ben-Gurion iam vizitis lin kaj demandis lin pri religiaj aferoj (la statuso de judismo en la nova ŝtato kaj, interlie, la demando pri junaj virinoj servantaj en la israela armeo). David Tamar, “A Loaded Camel Meets a Loaded Camel: Ben-Gurion Meets the Hazon Ish – Each Man Stays True to His Faith,” in: At-Mol, vol. 22(2), p. 9, 1996. Karelitz ne apartenis al iu ajn aparta sekto ene de Ĥareda judismo kaj tamen estis tre respektata de sekvantoj de diversaj pensoskoloj. Stratoj estas nomitaj laŭ li en multaj israelaj urboj.

Karelitz verkis pli ol 40 librojn pri religiaj temoj en la hebrea lingvo, en klara kaj rekta stilo. Post translokiĝo al Israelo, li fariĝis aŭtoritato pri ĉio koncernanta judan juron kaj vivon. Kvankam li ne estis la estro de jeŝivo, li havis fortan influon sur la religian vivon kaj instituciojn.Eitam Henkin, Chapters in the Biography of Maran the Chazon Ish zt"l – Facts on a Portrait, HaMaayan 223, juda jaro 5778, pp. 90–101.David Frankel, Zachor LeDavid – Memorial Book, Vol. 2, p. 143.

Kvankam li estis spertulo, li ankaŭ dediĉis sin al praktikaj problemoj. Li pripensis la uzon de melkmaŝinoj dum Ŝabato, la kultivadon de akvaj arbidoj dum la ŝabata jaro, kiam neniu tero rajtas esti kultivata en Eretz Israel, kaj tiel plu.Shlomo Zalman Havlin, "The Chazon Ish", Ktisis 18 (2013), pp. 12–73, ĉe retejo Daat.

 Referencoj 

 Eksteraj ligiloj 

Kategorio:Israelaj rabenoj
Kategorio:Judaj kontraŭcionistoj
Kategorio:Israelaj instruistoj